Joaquin Atxukarro

Joaquin Atxukarro Arisketa (Bilbo, Bizkaia, 1932ko azaroaren 1a) piano jotzailea da. Sari asko jasotzeaz gainera, kontzertu ugari eskaini ditu mundu guztian zehar. Bakarka eskainitako kontzertuez gainera, munduko orkestra garrantzitsuenekin bakarlari modura jotzen jarraitu du azken urteotan, baita diskoak grabatzen ere. 1990etik eskolak ematen ditu Dallasko (Texas, Ameriketako Estatu Batuak) Hegoaldeko Metodista Unibertsitatean.

1959an Liverpoolgo nazioarteko lehiaketa irabazi zuen, Ingalaterran, eta horrek munduko ateak zabaldu zizkion. Orduz geroztik 50 herrialde baino gehiagotan eta 200 orkestra baino gehiagorekin jo izan du munduan zehar. Euskal Herrian ere saio ugari eskaini ditu, eta bera izan zuen lagun 2000. urtean Euskadiko Orkestra Sinfonikoak Hego Amerikako hainbat herritan zehar egin zuen aurreneko bira arrakastatsuan. Urte berean, Maurice Ravel konpositorearen lanak biltzen zituen disko bat grabatu zuen Euskadiko Orkestra Sinfonikoarekin batera.

Sariak 
 1959an, Liverpoolgo (Ingalaterra) nazioarteko lehiaketa irabazi zuen.
 1992an, Espainiako Gobernuak Musikako Sari Nazionala eman zion
 2000an, UNESCOk bakearen aldeko musikari izendatu zuen.
 2005ean, Eusko Jaurlaritzak euskal herritar unibertsal izendatu zuen.

Erreferentziak

Ikus, gainera 
 Euskal Herriko musika klasikoa
 Bilbotar ezagunen zerrenda

Kanpo estekak 
 Atxukarroren webgunea
 «Lanbide honen zirrara, hari-harian bizitzearen arriskuak berak eragiten du», Euskonews & Media, 209. zenbakia, 2003-05-09

Bilbotarrak
Euskal Herriko piano-jotzaileak
Euskal Herriko musikari klasikoak
Bizkaiko irakasleak
Madrilgo Complutense Unibertsitateko ikasleak